Ganske store (15-30 millimeter), gjerne brede og høyt hvelvede, svært harde, ofte blankt svarte skyggebiller. Pronotums bakhjørner er markerte, spissvinklede, men ikke så trukket ut til pigger som hos noen andre Akidini. Antennene er trådformede og forholdsvis korte. Dekkvingene er gjerne høyt hvelvede, kan ha opphøyde lengderibber. De fleste artene mangler flygevinger.